פניה ברגשטיין

פניה ברגשטיין (11 באפריל 1908, י' בניסן תרס"ח – 18 בספטמבר 1950, ז' בתשרי תשי"א) הייתה סופרת ומשוררת ישראלית, חברת קיבוץ גבת. פניה ברגשטיין נולדה בשנת 1908 בעיר שצ'וצ'ין שבאימפריה הרוסית (בתחומי בלארוס של ימינו). אביה, שהיה מורה עברי, הקנה לה את ידיעת הלשון העברית וספרותה. היא נדדה עם משפחתה בעקבות מקומות העבודה של האב, לסטוויסקי ואחריה לטיקטין שעל גדות הנהר נרב. עם פרוץ מלחמת העולם הראשונה עברה המשפחה לעיירה סלביאנסק, שם למדה בבית ספר רוסי. אחר כך עברה המשפחה לעיר סומי. לאחר מהפכת אוקטובר 1917 נאסרה הוראת השפה העברית ברוסיה, והמשפחה עברה לעיירה אוגוסטוב שבפולין. בעודה לומדת בבית הספר התיכון, הצטרפה לתנועת "החלוץ הצעיר" (תנועת הנוער של "החלוץ"). בגיל 18, לאחר שהשתתפה בסמינריון ראשון של "החלוץ" שנערך בוורשה, הצטרפה להכשרה בצ'רלונה, שם נודע לה על מחלת הלב ממנה סבלה בשארית חייה. היא החלה לפרסם שירים ורשימות בעיתוני התנועה. על שירה הראשון, "חלומי", שהתפרסם ב"היום", חתמה בשם העט "בת אור". בשנת 1930 עלתה לארץ ישראל עם חברה לחיים אהרן ישראלי (ויינר) (סופר בעצמו), והתיישבה בקיבוץ גבת. לזוג נולד בן יחיד, גרשון. מחלתה גברה, ובמהלך זמן רב נאלצה להישאר רתוקה למיטתה בביתה או בבית החולים. בקיבוץ עבדה ברגשטיין בעבודת אריזה בעונות בציר הענבים. בנוסף עבדה בתחום החינוך והייתה מדריכת נוער של ילדי גבת בתנועת הנוער העובד. בתחום התרבות ערכה את יומן המשק של גבת, ניהלה חוג לספרות ונשאה הרצאות בתחום זה. בנוסף נבחרה כנציגה לוועידות הקיבוץ המאוחד וההסתדרות. בהמשך אילצה אותה מחלת הלב לעבוד כתופרת במחסן הבגדים במתפרת הקיבוץ. בחמש שנות חייה האחרונות היא נותרה רתוקה למיטתה וכמחצית מתקופה זו שהתה בבית החולים "העמק" בעפולה. בשנת 1950 נפטרה בבית החולים העמק, בעודה בת 42 בלבד, והובאה לקבורה בקיבוץ גבת. בנה היחיד, גרשון ישראלי, נהרג במלחמת ששת הימים. את שירה הראשון לילדים, "ילדים קטנים בגבת", פרסמה בשנת תרצ"ב (1932) בדבר לילדים. לאחר מכן פרסמה שירים וסיפורים לילדים בדבר לילדים ובמשמר לילדים. בשנת ה'תש"ה יצא לאור ספרה "בוא אלי פרפר נחמד", עם איוריה של אילזה קנטור, שהפך לקלאסיקה. ברגשטיין כתבה בעיקר שירי ילדים ואלו כתובים מנקודת מבטם של הילדים ועוסקים בהם. שיריה עוסקים בחוויות שעוברות על ילדים בחיי היומיום שלהם בקיבוץ (רצתי, מעגל, ניסע אל השדה, בברכה, טרקטור, האוטו שלנו, יש לי קוביות קטנות), בהתייחסות הילדים לטבע (אין עוד גשם, ברוך הבא), או בחיות בטבע ובמשק (בוא אלי פרפר נחמד, טלה קטן, אמא הדוגרת, חיפושית, לפרה האדומה). רבים מהספרים הכוללים סיפורים ושירים פרי עטה יצאו לאור לאחר מותה. בין שיריה: בוא אלי פרפר נחמד האוטו שלנו גדול וירוק זמר הבאנו (ללחן עממי, ולו מספר ביצועים, בין היתר של עוזי מאירי) יש בדיר טלה קטן ניגונים (הולחן בידי דוד זהבי, ובוצע על ידי שלישיית המעפיל עם הסולנית עירית סנדנר) פרח לי הדוגרת עגלה קטנה בן-ארבע קוביות (הידוע גם כ"יש לי קוביות קטנות", הולחן בידי שולמית ליפשיץ, ובוצע על ידי חוה אלברשטיין) שירה "שיר-ערש לתרזה" ("לילה, לילה, נום-ננס / מהלך לו עם פנס"), המופיע בספרה "ניסע אל השדה", הוא תרגום עברי לשיר-הערש האנגלי Wee Willie Winkie, אשר נכתב במקור על ידי המשורר ויליאם מילר בשנת 1841. בימינו מוענק פרס על שמה לכותבי ספרות ילדים. עם זאת, היא כתבה גם למבוגרים (בקבצים "בציר", "אסיף" ו"עבים חולפות"), כמו השירים "ניגונים", "עוד שדי פורח" (שהולחנו בידי דוד זהבי) ועוד. ארכיונה האישי מופקד במכון גנזים - ארכיון הסופרות והסופרים העבריים בישראל, שבבית אריאלה בתל אביב. ברווזי הזהב של דני (הספר בקטלוג ULI) (1945) – סיפורו של ילד סקרן ועשיר-דמיון. בוא אליי, פרפר נחמד (1945) – בתי-שיר על חוויותיהם של ילדי קיבוץ. (הספר בקטלוג ULI) השתתף במצעד הספרים תשע"ו – בתי-שיר על חוויותיהם של ילדי קיבוץ. הקוקייה (1947) – מעשה בשעון-קוקייה שקיבלו יל הגן. רחלי, עמוס ואילנה (1948) ויהי ערב (הספר בקטלוג ULI) (1949) – עיבוד שירי לאגדת אנדרסן, על ילדה שהלכה לומר "ליל מנוחה" לאפרוחים. יצא פעם נוספת בהוצאת הקיבוץ המאוחד ב־2021. ניסע אל השדה (1952) – 32 חרוזים לטף. (הספר בקטלוג ULI) שיר ידעתי (1953) (הספר בקטלוג ULI) – 64 שירים ערוכים בשני שערים: בשערי ביתי – שירים מהווי המשק והמשפחה. בין נירים וגנים – שירי טבע, נוף ועונות-השנה. חרוזים אדומים (1956) – 21 סיפורים ואגדות. (הספר בקטלוג ULI) השתתף במצעד הספרים תשע"ו בני וגיטה (1960) – חיי ילד וילדה, שנמלטו עם הוריהם בפרוץ המלחמה אל אזור כפרי נידח, שם עוררום בדידותם ודמיונם למעשים נועזים ולשיקום זקנה גלמודה.(הספר בקטלוג ULI) שירים לפעוטות (1960. עם לחנים מאת מרדכי זעירא) עיניים שמחות (1961) – שישים שירים, שני מחזות וארבעה סיפורים, שהופיעו ברובם בספרים קודמים.(הספר בקטלוג ULI) תכלת ואדום (1967) – חמישים שירים.(הספר בקטלוג ULI) נעלי הפלא של רחלי (2013), הוצאת הקיבוץ המאוחד (הספר בקטלוג ULI) פתחו את השער לקדיה מולודובסקי מוקי צור, פניה ברגשטיין - סיפורה של משוררת וחלוצה ומבחר משיריה, הוצאת הקיבוץ המאוחד, 2014 אביבה קרינסקי, קריאת השיר "כרמי" על פי תורת ה"התקבלות" של הנס רוברט יאוס. נדפס בספרה "הדגם של ה"התקבלות" בהוראת הספרות- למידה בסביבה מתוקשבת". מכון מופת. בית ספר למחקר ולפיתוח *תוכניות בהכשרת עובדי חינוך והוראה במכללות, 1997 שלמה אבן-שושן, "סיפור חיי המשוררת", נספח לספר חרוזים אדומים, הוצאת הקיבוץ המאוחד, תשל"ב דרורה פריאור, 'טיף טיף טף - שיר לטף: על מים ושעשועים בשירי פניה ברגשטיין', מסד 1, תשס"ג 2003 רויאל נץ ומאיה ערד, מקום הטעם - מסות על ספרות ישראלית: בין צליל להיסטוריה, הוצאת אחוזת בית, 2008, הפרק "מי נובח כל הזמן?", עמ' 59–78 - על הספר "בוא אלי פרפר נחמד" הַמּוּסָךְ מוסף לספרות, מחווה ל"פרפר נחמד" של פניה ברגשטיין, בבלוג "הספרנים" של הספרייה הלאומית, 09.09.2020 רתם פרגר וגנר, הַמּוּסָךְ מוסף לספרות, "שיר ידעתי": פניה ברגשטיין, שבעים שנה למותה, בבלוג "הספרנים" של הספרייה הלאומית, 09.09.2020 על כתיבת פניה ברגשטיין בקובץ "חברות בקיבוץ" (1943) ראו תמר שכטר, לדובב שפתי שותקות: עיונים בקובץ חברות בקיבוץ, יד טבנקין 2023 פניה ברגשטיין, במיזם "אישים" לתיעוד היצירה הישראלית פניה ברגשטיין, באתר זמרשת פניה ברגשטיין, דף שער בספרייה הלאומית פניה ברגשטיין, באתר MOOMA (בארכיון האינטרנט) פניה ברגשטיין, בלקסיקון הספרות העברית החדשה כתבי פניה ברגשטיין בפרויקט בן-יהודה דרור בורשטיין, גדר ההפרדה, [על "בוא אלי פרפר נחמד"] רשימת הפרסומים של פניה ברגשטיין, בקטלוג הספרייה הלאומית הצצה לארכיונה של פניה ברגשטיין, באתר מכון גנזים של אגודת הסופרים פניה ברגשטיין, ב"לקסיקון הקשרים לספרות ישראלית" פניה ברגשטיין, באתר "דףדף" הספרים של פניה ברגשטיין, באתר "סימניה" מידע על פניה ברגשטיין בקטלוג הספרייה הלאומית אריאל הירשפלד, מעל לחשכת התהום, באתר הארץ, 18 במרץ 2008 פרויקט ניגונים תרגום מכתבי פניה ברגשטיין ומשפחתה מהשנים 1928–1945 שירה של פניה ברגשטיין ניגונים, באתר הפיוט והתפילה עינת אמיתי, אוצר - פרויקט ניגונים - דרושים דוברי יידיש, בבלוג "יומן מסע לחקר 100 שנות תרבות לילדים בקיבוצים", 19 בדצמבר 2010 עינת אמיתי, "ויהי ערב" הלא נודע של אילזה קנטור-דאוס ופניה ברגשטיין , בבלוג "יומן מסע לחקר 100 שנות תרבות לילדים בקיבוצים", 14 באפריל 2010 עינת אמיתי, למה נגנזו האיורים המקוריים של הספר "ויהי ערב"?, בבלוג "הספרנים" של הספרייה הלאומית, פברואר 2022 משה בסוק, אשכולות-שיר: פניה ברגשטיין, באתר פרויקט בן-יהודה משה אונגרפלד, המשוררת פניה ברגשטין: (עשרים שנה למותה), דבר, 5 בפברואר 1971 עדנה אברמסון, פניה ברגשטיין על נעליים קסומות, באתר ynet, 11 בספטמבר 2013 שלומית כהן-אסיף, הניגון המדמיע של פניה ברגשטיין, באתר הארץ, 6 במרץ 2014 הדר בן-יהודה, על פַנְיָה בֶּרְגְשְׁטֵיין שהלכה ואיננה, בבלוג "הספרנים" של הספרייה הלאומית, 29.10.2017 אתר הפיוט והתפילה, "שְׁתַלְתֶּם נִגּוּנִים בִּי": פניה ברגשטיין מתגעגעת לאמא ואבא, בבלוג "הספרנים" של הספרייה הלאומית, 13.02.2018 כדוגמה מהארכיון, ראו כתב ידה הנאה בשיר שכתבה "הדקלים ב'הפועל'", ואשר נחשף בבלוג של מכון גנזים - ראו כאן. פרסים ספרותיים חדשים, באתר וואלה, 5 ביולי 2001 ברגשטיין, פניה, מס. בעל ארכיון 618, באתר מכון גנזים ע"ש אשר ברש